02022983112990008 


28765 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2298 


31 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών Γνωμοδοτικής Επιτροπής Δείκτη Τι¬ 
μών Καταναλωτή (ΔΤΚ). 1 

Καθορισμός αμοιβής της Επιτροπής Εισήγησης για 
ανάθεση του έργου «Δάπεδο στάθμευσης ελα¬ 
φρών αεροσκαφών και έργα ανάπλασης στον Κρα¬ 
τικό Αερολιμένα Κέρκυρας» προϋπολογισμού 

1.420.000.000 δρχ. 2 

Κατανομή 50 θέσεων μόνιμου προσωπικού του Οργα¬ 
νισμού Πιστοποίησης Λογαριασμών (Ο.ΠΙ.ΛΟΓ.) .. 3 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «Β' Δημοτικός 

Παιδικός Σταθμός Λιβαδειάς». 4 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «Α' Δημοτικός 

Παιδικός Σταθμός Λιβαδειάς». 5 

Μερική ανάκληση της 5960/8.5.1987 αποφάσεως Νο¬ 
μάρχη Ιωαννίνων. 6 

Χορήγηση άδειας ασκήσεως επαγγέλματος Κοινωνικού 

Λειτουργού στον Θεολόγο Βλάχο του Νικολάου. 7 

Διενέργεια εκούσιου αναδασμού αγρ/τος Μεταμόρ¬ 
φωσης Ν. Κοζάνης. 8 


ΑΠΟΦΑΣΕΙ Σ 

Αριθ. 18205/Ζ-989 (1) 

Ορισμός μελών Γνωμοδοτικής Επιτροπής Δείκτη Τιμών 
Καταναλωτή (ΔΤΚ) 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) του Ν.Δ 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός ΕΣΥΕ». 

β) του Ν. 1558/85 «Κυβέρνηση και Κυβερνητικά Όργα¬ 
να». 

γ) του Ν. 1232/82 «-περί επαναφοράς σε ισχύ, τροπο- 
ποιήσεως και συμπληρώσεως του Ν.Δ 4352/64 και άλλες 
διατάξεις σε συνδυασμό με τις διατάξεις του άρθρου 14 
του Ν. 1351/1983. 


δ) του άρθρου 19του Ν. 2470/97 με θέμα: «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις» 

2. Την Α.Π. 61495/Δ10ΑΔ/1026/23-9-92 Υπουργική Από¬ 
φαση με θέμα:»Περιορισμός Συλλογικών Οργάνων του 
Υπουργείου Εθνικής Οικονομίας». 

3. Την 2023486/1614/0022/7-4-92 κοινή υπουργική από¬ 
φαση με θέμα «Ανασυγκρότηση Γνωμοδοτικών Επιτρο¬ 
πών που λειτουργούν στη Γενική Γραμματεία Εθνικής 
Στατιστικής Υπηρεσίας της Ελλάδος», όπως τροποποιή¬ 
θηκε με την 2006633/668/0022/4-3-96 όμοια απόφαση. 

4. Την 2083924/12043/0022/19-1-98 κοινή Υπουργική 
Απόφαση με θέμα «Καθορισμός αποζημιώσεως μελών 
Επιτροπών της Γ.Γ.ΕΣΥΕ, βάσει του Ν. 2470/97, άρθρο 
19». 

5. Την 4828/Α 2047/13-3-97 Απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γενικό Γραμματέα και στους Ανωτέρους 
Υπαλλήλους της Γ.Γ.ΕΣΥΕ, να υπογράφουν «Με Εντολή 
Υπουργού», όπως τροποποιήθηκε με την 8629/Α 3620/16- 
5-97 όμοια απόφαση. 

6. Το γεγονός ότι την 31η Δεκεμβρίου 1999 λήγει η θη¬ 
τεία των μελώντης Γνωμοδοτικής Επιτροπήςτου ΔΤΚ που 
ορίστηκαν με την απόφαση μας αριθ. 750/Ζ-53/15-1-98 

7. Τις ανάγκες της Υπηρεσίας, αποφασίζουμε: 

Ορίζουμε ως μέλη της Γνωμοδοτικής Επιτροπής του 

Δείκτη Τιμών Καταναλωτή (ΔΤΚ) τους κατωτέρω: 

1. Την Γκολφινοπούλου Κων/να, Προϊσταμένη της Γενι¬ 
κής Δ/νσηςτης Γενικής Γραμματείας Εθνικής Στατιστικής 
Υπηρεσίας της Ελλάδος (Γ. Γ. ΕΣΥΕ), ως πρόεδρο της Επι¬ 
τροπής, αναπληρούμενη από το Στατιστικό με βαθμό Α’ 
Ρούσσο Κυριάκο, Διευθυντή της Δ/νσης Οικονομικών Δει¬ 
κτών της Γ.Γ.ΕΣΥΕ. 

2. Το Στατιστικό με βαθμό Α’ Ρούσσο Κυριάκο, Διευθυ¬ 
ντή της Δ/νσης Οικονομικών Δεικτών της Γ. Γ.ΕΣΥΕ, ως τα¬ 
κτικό μέλος της Επιτροπής, αναπληρούμενο από τη Στα¬ 
τιστικό με βαθμό Α’, Λειβαδιτάκη Αικατερίνη, της ίδιας 
Δ/νσης. 

3. Το Μόσχο Δημήτριο, αναπληρωτή καθηγητή του Οι¬ 
κονομικού Τμήματος του Πανεπιστήμιου Αθηνών, ως τα¬ 
κτικό μέλος της Επιτροπής, αναπληρούμενο από τον ανα¬ 
πληρωτή καθηγητή, Τσίμπο Κλέωνα, του Τ μήματος Στατι¬ 
στικής και Ασφαλιστικής Επιστήμης του Πανεπιστήμιου 
Πειραιώς. 

4. Τον Αλβανό Αλέξανδρο, υπάλληλο με βαθμό Α’ της 
Δ/νσης Τιμών Τροφίμων Ποτών του Υπουργείου Ανάπτυ¬ 
ξης, ως τακτικό μέλος, αναπληρούμενο απότονΧριστάκη 
Δημήτριο, υπάλληλο με βαθμό Α', της ίδιας Δ/νσης του ίδι¬ 
ου Υπουργείου. 

5. Το Χρυσανθακόπουλο Ιωάννη, Εκπρόσωπο του Συν¬ 
δέσμου Ελληνικών Βιομηχανιών (ΣΕΒ) ως τακτικό μέλος, 
με αναπληρώτρια την [Ψκολαΐδου 'Ελενα του ΣΕΒ. 

6. Τον Πετρόπουλο Κων/νο, Εκπρόσωπο της Γενικής 
Συνομοσπονδίας Εργατών Ελλάδος (ΓΣΕΕ) ως τακτικό 
μέλος, με αναπληρωτή τον Κρίκα Γεώργιο. 

7. Το Χαμπηλομάτη Γεώργιο, Σύμβουλο του Επαγγελ¬ 
ματικού Επιμελητηρίου Αθηνών (ΕΕΑ), ως τακτικό μέλος, 
με αναπληρωτή τον Στεφανάκη Γεώργιο, επίσης Σύμβου¬ 
λο του ΕΕΑ. 

Ως Εισηγητής άνευ ψήφου στην εν λόγω Επιτροπή ορί¬ 
ζεται ο Στυλιαράς Ευάγγελος, Στατιστικός με βαθμό Α’, 
Προϊστάμενος του Τμήματος Λιανικών Τιμών και Τιμαρίθ- 
μωντης Δ/νσης Οικονομικών Δεικτών της Γ.Γ.ΕΣΥΕ, ανα- 
πληρούμενος από το Στατιστικό με βαθμό Β' Δεληγιάννη 
Φώτιο, υπάλληλο του ιδίου Τμήματος. 

Ως Γραμματέας της Επιτροπής ορίζεται ο Δεληγιάννης 
Φώτιος υπάλληλος ΠΕ/Στατιστικών/Β', του Τμήματος Λια¬ 
νικών Τιμών και Τιμαρίθμων της Δ/νσης Οικονομικών Δει¬ 
κτών της Γ.Γ.ΕΣΥΕ, με αναπληρωτή τον υπάλληλο 
ΠΕ/Στατιστικών Β'του ιδίου Τμήματος Μοσχάκη Ιωάννη. 

Η θητεία των μελών της παραπάνω Επιτροπής ορίζεται 
διετής με ημερομηνία έναρξης την 1 -1-2000. 

Οι Δημόσιοι Υπάλληλοι και Υπάλληλοι ΝΠΔΔ ή ιδιώτες 
οι οποίοι μετέχουν στην ανωτέρω Επιτροπή, δικαιούνται 
της αμοιβής που καθορίστηκε με το άρθρο 19 του Ν. 
2470/97, εφόσον σύμφωνα με βεβαίωση του Προέδρου 
αυτής εργάσθηκαν εκτός του καθορισμένου ωραρίου ερ¬ 
γασίας των δημοσίων υπαλλήλων και δεν αμείφθηκαν 
υπηρεσιακά για το χρονικό διάστημα κατά το οποίο είχαν 
μετάσχει στην επιτροπή, λαμβανομένων όμως υπόψη των 
περιορισμών περί ύψους αμοιβών, που προβλέπονται 
στις διατάξεις του Ν. 1256/82 «για την πολυθεσία, πολυα- 
πασχόληση κλπ.» 

Η παρούσα απόφαση ισχύει από 1ης Ιανουάριου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1999 

Με εντολή Υπουργού 
Ο Γενικός Γ ραμματέας ΕΣΥΕ 
Ν. ΚΑΡΑΒΙΤΗΣ 

-♦- 

Αρίθ. 2/89872/0022 (2) 

Καθορισμός αμοιβής της Επιτροπής Εισήγησης για ανά¬ 
θεση του έργου «Δάπεδο στάθμευσης ελαφρών αερο¬ 
σκαφών και έργα ανάπλασης στον Κρατικό Αερολιμέ¬ 
να Κέρκυρας» προϋπολογισμού 1.420.000.000 δρχ. 

ΟΙ ΓΕΝΙΚΟΙ ΓΡΑΜΜΑΤΕΙΣ ΔΗΜΟΣ/ΚΗΣ ΠΟΛΙΤΙΚΗΣ 
ΤΟΥ ΥΠΟΥΡΓΕΙΟΥ ΟΙΚ/ΚΩΝ ΚΑΙ 
ΔΗΜΟΣΙΩΝ ΕΡΓΩΝ ΤΟΥ ΥΠΕΧΩΔΕ 

Έχοντας υπόψη τις διατάξεις: 

1. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως προστέθηκε με το άρθρο 27 
του Ν. 2081/92 και αντικαταστάθηκε με το άρθρο 1 του Ν. 
2469/97. 


2. Του Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε» όπως τροποποιήθηκε με το Π.Δ. 166/96 και 
ισχύει. 

3. Του Π.Δ. 215/97 (ΦΕΚ 167 Α/25.8.97) «Σύσταση Ειδι¬ 
κής Υπηρεσίας Δημοσίων Έργων για τη μελέτη και κατα¬ 
σκευή των έργων Αεροδρομίων Νοτίου Ελλάδος. 

4. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε. του Υ.ΠΕ.ΧΩ.Δ.Ε», καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωση της Περιφέρειας κλπ.» 

5. Του Ν.1418/84 «Δημόσια έργα και ρυθμίσεις συνα¬ 
φών θεμάτων», όπως ισχύει μετά την τροποποίηση του 
από τους Νόμους 2229/94,2308/95,2338/95 και 2372/96. 

6. Του Ν.2576/98 «Βελτίωση των διαδικασιών για την 
ανάθεση της κατασκευής των Δημ Έργων και άλλες δια¬ 
τάξεις», και της αρ. Δ17α/08/16/ΦΝ402/10.2.98 απόφα¬ 
σης του Υπουργού ΠΕΧΩΔΕ, όπως αυτή τροποποιήθηκε 
και συμπληρώθηκε με την απόφαση αριθ. Δ17α/10/65/ 
ΦΝ402/24.7.98του Υπουργού ΠΕΧΩΔΕ. 

7. Του Π.Δ. 609/85 «Κατασκευή Δημοσίων Έργων», 
όπως ισχύει σήμερα μετά την τροποποίηση και συμπλή¬ 
ρωση του από το Π.Δ. 286/94, το Π.Δ. 368/94, το Ν. 
2338/95, το Π.Δ. 402/96, το Π.Δ. 210/97 και το Π.Δ. 285/97. 

8. Του Π.Δ. 23/93 όπως τροποποιήθηκε μετο Π.Δ. 85/95. 

9. Των λοιπών ισχυουσών ρυθμίσεων για τα Δημ. Έργα. 

10. Του Ν. 2362/95 περί Δημοσίου Λογιστικού και ειδι¬ 
κότερα της παρ. 3 του άρθρου 22 του Νόμου αυτού. 

11. Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

12. Της αριθμ. 1107147/1239/0006Α/4.10.96 απόφασης 
με θέμα «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» 

13. Της ΣΑΕ 077/2 Τομέα Πολιτικής Αεροπορίας του 
ΥΠΕΘΟ. 

14. ΤηςΑπόφασηςΔ16α/04/773/29.11.1990του Υπουρ¬ 
γού Προεδρίας της Κυβέρνησης και του Υπουργού ΠΕ¬ 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

15. Της Κοινής Απόφασης Δ17α/03/99/Φ.2.2.1/ 
29.10.1996 (ΦΕΚ 1006/4.11.96) του Πρωθυπουργού και 
του Υπουργού ΠΕ.ΧΩ.Δ.Ε, με θέμα «Ανάθεση αρμοδιοτή¬ 
των Υπουργού ΠΕΧΩΔΕ στους Υφυπουργούς Περιβάλ¬ 
λοντος, Χωροταξίας και Δημ. Έργων Χρ. Βερελή και Θε- 
οδ. Κολιοπάνο». 

16. Την αριθ. 2/74260/0004/15-10-99 Κ.Υ.Α. για μεταβί¬ 
βαση εξουσίας υπογραφής (ΦΕΚ 1925/Β/25.10.1999) 
σύμφωνα με το άρθρο 7 παρ. 1 του Ν. 1943/91. 

Αφού λάβαμε υπόψη: 

1. Την απόφαση αρ. Δ7/Δ/32845/3955/27.7.99 της ΥΠΑ 
με την οποία εγκρίθηκε η μελέτη του έργου που αναφέ- 
ρεται στο θέμα. 

2. Την απόφαση αρ. 1139/α/50/28.7.99 του ΥΠΕΧΩΔΕ 
με την οποία διατέθηκε πίστωση 1.420.000.000 δρχ. από 
το ενάριθμο έργο 9377500 ΔΕ της ΣΑΕ 077/2 προς δημο- 
πράτηση του έργου με το σύστημα προσφοράς με συ¬ 
μπλήρωση ανοικτού Τιμολογίου και έλεγχο ομαλότητας 
των προσφερομένων τιμών. 

3. Την απόφαση αρ. οικ. 1141/α/50/28.7.99του ΥΠΕΧΩ¬ 
ΔΕ με την οποία εγκρίθηκαν τα τεύχη δημοπράτησης του 
έργου του θέματος. 

4. Την απόφαση αρ. 1139/α/50/28.7.99 του ΥΠΕΧΩΔΕ 

με την οποία το έργο χαρακτηρίσθηκε ως σημαντικό και 
ειδικό. 

5. Την αρ. 1311/α/50/20.9.99 απόφαση του ΥΠΕΧΩΔΕ 
με την οποία συστάθηκε η Επιτροπή Εισήγησης για Ανά¬ 
θεση του έργου του θέματος. 

6. Τα από 22.10.99 (Ιο) και 5.11.99 (2ο) Πρακτικά της 
επιτροπής εισήγησης για την ανάθεση του ως άνω έργου. 

7. Την απόφαση αρ. 1563/α/50/15.11.99 με την οποία 
εγκρίθηκετο αποτέλεσμα δημοπρασίας του έργου. 

Και επειδή 

1. Όπως προκύπτει: 

α) Από το Ιο πρακτικό της Επιτροπής Εισήγησης για 
Ανάθεση του έργου με ημερομηνία 22.10.99 η Επιτροπή 
κατ’ αρχήν προέβη στην αποσφράγιση και στον έλεγχο 
των εξήντα δύο (62) οικονομικών προσφορών που έγιναν 
κατ’ αρχήν δεκτές στον διαγωνισμό. 

Από τον έλεγχο αυτό προέκυψε ότι οι προσφορές έντε¬ 
κα (11) εργοληπτικών επιχειρήσεων δεν πληρούσαν κατά 
περίπτωση τις προϋποθέσεις ομαλότητας ή νόμιμης χαρ¬ 
τοσήμανσης ή νόμιμης συμπλήρωσης ολογράφων τιμών 
του τιμολογίου προσφοράς, γογονός που επισύρει τον 
αποκλεισμό τους από το διαγωνισμό. 

β) Στη συνέχεια η Επιτροπή, συνέταξε τον πίνακα απο¬ 
τελεσμάτων δημοπρασίας με τη «μαθηματική μέθοδο», 
εφαρμόζοντας την Δ17Α/08/16/ΦΝ402/10.2.98 απόφαση 
Υπουργού ΠΕΧΩΔΕ για την ανάδειξη αναδόχου κατα¬ 
σκευής Δημοσίου Έργου, για τις υπόλοιπες πενήντα μια 
(51) προσφορές, από όπου προέκυψε ότι η προσφορά που 
αντιστοιχεί στο οριακό κόστος εργασιών (Ο Κ.Ε.) του έρ¬ 
γου είναι η με έκπτωση λ=43,6361% και υπολογίστηκε το 
κ=43,6361%. Δεδομένου ότι ο προϋπολογισμός του έρ¬ 
γου είναι 1.203.389.830 δρχ. (χωρίς ΦΠΑ) δηλ. μικρότερος 
των 5.000.000 ΕΩΙΙ και υπάρχουν τριάντα (30) τ.υ.χ.π., οι 
ως άνω τ.υ .χ. προσφορές απορρίπτονται χωρίς προηγού¬ 
μενη αιτιολόγηση, σύμφωνα με τις ισχύουσες διατάξεις. 

γ) Κατόπιν των ανωτέρω και όπως προκύπτει από το 2ο 
Πρακτικό της Επιτροπής Εισήγησης για Ανάθεση με ημε¬ 
ρομηνία 5.11.99, η Επιτροπή γνωμοδότησε ομόφωνα 
υπέρ της ανάθεσης του έργου στην εργοληπτική επιχεί¬ 
ρηση ΤΕΔΡΑ ΑΤΕ που προσέφερε την αμέσως μικρότερη 
του οριακού κόστους προσφορά, η οποία αντιστοιχεί σε 
τεκμαρτή έκπτωση 43,51%, μετά από προηγούμενη έρευ¬ 
να στο ΜΕΕΠ (Δ/νση Δ15της ΓΓΔΕ), κατά την οποία δια¬ 
πιστώθηκε ότι δεν υπάρχει κώλυμα για την ανάληψη του 
υπόψη έργου από την αναφερόμενη εταιρεία. 

2. Τα μέλη της Επιτροπής Ασπασία Κατσίκα (Πρόε¬ 
δρος), Αντώνιος Βάος, Γεώργιος Αναγνωστόπουλος, Φί¬ 
λιππος Ευστρατιάδης, Κωνσταντίνος Σωτηρίου, Σωκρά¬ 
της Αναγνώστου και Νικόλαος Παπαμικρούλης, καθώς 
και οι γραμματείς της Επιτροπής Αικατερίνη Παπακώστα 
και Μαρία Μπάνου, προκειμένου να ολοκληρώσουν το έρ¬ 
γο τους, εργάσθηκαν και πέραν του κανονικού ωραρίου 
κατά τους μήνες Οκτώβριο και Νοέμβριο 1999 και για συ¬ 
νολικό χρονικό διάστημα ένα (1) μήνα. 

3. Σύμφωνα με το άρθρο 5 του Ν. 2229/94, όπως τροπο¬ 
ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση του 
Έργου, εφ’ όσον αυτό χαρακτηριστεί σημαντικό ή ειδικό 
με απόφαση του Υπουργού ΠΕ.ΧΩ.Δ.Ε. 

4. Ύστερα από τη γνωμοδότηση της Επιτροπής Εισή¬ 
γησης για Ανάθεση, το έργο, με την αρ. 1563/α/50/ 
15.11.99 Απόφαση του Υπουργού ΠΕΧΩΔΕ, κατακυρώ¬ 
θηκε στη μειοδότρια Εργοληπτική Επιχείρηση. 


5. Η πίστωση για την αμοιβή της Επιτροπής βαρύνει το 
ενάριθμο έργο 9377500 της ΣΑΕ 077/2, αποφασίζουμε: 

1. Καθορίζουμε την αμοιβή των μελώντης Ε. Ε.Α, του έρ¬ 
γου «Δάπεδο στάθμευσης ελαφρών αεροσκαφών και έρ¬ 
γα ανάπλασης στον Κρατικό Αερολιμένα Κέρκυρας» ως 
εξής: 

Για τον Πρόεδρο και τα υπόλοιπα μέλη της Επιτροπής 
στο ποσό των 120.000 δρχ. για τον καθένα. 

Για τους Γραμματείς της Επιτροπής το ποσό των 60.000 
δρχ. για τον καθένα. 

2. Εγκρίνουμε τη διάθεση πίστωσης ποσού εννιακοσίων 
εξήντα χιλιάδων (960.000) δρχ. σε βάρος του ενάριθμου 
έργου 9377500 της ΣΑΕ 077/2 για την πληρωμή της ως 
άνω αμοιβής των μελών της Επιτροπής και των Γραμμα- 
τέωντης Επιτροπής. 

Η σχετική καταβολή να γίνει από την ΕΥΔΕ Α/Δ Νοτίου 
Ελλάδος δια της υπολόγου του έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Δεκεμβρίου 1999 
Οι Γενικοί Γ ραμματείς 

Δημοσ. Πολιτικής Δημοσίων έργων 

Υπουργείου Οικονομικών ΥΠΕΧΩΔΕ 

ΙΩΑΝ. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αριθ. 58749 (3) 

Κατανομή 50 θέσεων μόνιμου προσωπικού του Οργανι¬ 
σμού Πιστοποίησης Λογαριασμών (Ο.ΠΙ.ΛΟΓ.) 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
& ΑΠΟΚΕΝΤΡΩΣΗΣ, ΓΕΩΡΓΙΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1: Τις διατάξεις 

Α) Του Ν. 1558/1985 «Κυβέρνηση και Κυβερνητικά Όρ¬ 
γανα» 

Β) Του άρθρου 8 παρ. 1 του Ν. 2637/1998 «Σύσταση Ορ¬ 
γανισμού Πιστοποίησης Λογαριασμών κ.λ,π.» (ΦΕΚ Α’ 
200 ) 

Γ) Του Ν. 2683/1999 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων καυ Υπαλ¬ 
λήλων Ν.Π.Δ.Δ κ.λπ.» (ΦΕΚ ΑΊ9). 

2. Το αρ. 7/12.10.1999 Πρακτικό του Διοικητικού Συμ¬ 
βουλίου του Οργανισμού Πιστοποίησης Λογαριασμών. 

3. Την ανάγκη κατανομής των πενήντα (50) θέσεων μό¬ 
νιμου προσωπικού που συστήθηκαν στον Οργανισμό Πι¬ 
στοποίησης Λογαριασμών με το άρθρο 8 του Ν. 
2637/19Ϊ98, σε βαθμούς και κλάδους. 

4. Την απόφαση του Πρωθυπουργού και Υπουργού 
Εσωτερικών Δημόσιας Διοίκησης και Αποκέντρωσης 
ΔΙΔΚ/Φ. 1/8211/99 (ΦΕΚ 198/Β) «Ανάθεση αρμοδιοτήτων 
στους Υφυπουργούς Εσωτερικών, Δημ. Διοίκησης και 
Αποκέντρωσης», αποφασίζουμε: 

Οι συσταθείσες με τη διάταξη της παραγράφου 1 του 
άρθρου 8 του Ν. 2637/1998 πενήντα (50) θέσεις μόνιμου 
προσωπικού στον Οργανισμό Πιστοποίησης Λογαρια¬ 
σμών (Ο.ΠΙ.ΛΟΓ.) κατανέμονται σε κλάδους και βαθμούς 
ως εξής: 

ΚΑΤΗΓΟΡΙΑ ΠΕ 

1. Τριάντα τρεις (33) θέσεις Κλάδου ΠΕ Διοικητικού-Οι- 
κονομικού με βαθμό Δ' έως Α'. 

2. Τέσσερεις (4) θέσεις Κλάδου ΠΕ Γεωπονικού, με βαθ¬ 
μό Δ' έως Α'. 

3. Δύο (2) θέσεις Κλάδου ΠΕ Πληροφορικής με βαθμό 
Δ' έως Α'. 

ΚΑΤΗΓΟΡΙΑ ΤΕ 

1. Δύο (2) θέσεις Κλάδου ΤΕ Διοικητικού - Λογιστικού με 
βαθμό Δ' έως Α'. 

2. Μια (1) θέση Κλάδου ΤΕ Πληροφορικής με βαθμό Δ' 
έως Α'. 

ΚΑΤΗΓΟΡΙΑ ΔΕ 

Έξι (6) θέσεις Κλάδου ΔΕ Διοικητικού - Λογιστικού με 
βαθμό Δ' έως Α'. 

ΚΑΤΗΓΟΡΙΑ ΥΕ 

Δύο (2) θέσεις Κλάδου ΥΕ - Επιμελητών με βαθμό Ε' έως 
Β'. 

Από τις διατάξεις της παρούσης προκαλείται δαπάνη, 
για την οποία έγινε πρόβλεψη προς εγγραφή πίστωσης 
στον προϋπολογισμό του Ο.ΠΙ.ΛΟΓ. έτους 2000 (ΚΑΕ 
0200 ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1999 

ΟΙ ΥΠΟΥΡΓΟΙ 

ΥΦ. ΕΣΩΤΕΡΙΚΟΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΓΕΩΡΓΊΑΣ 

ΛΕΩΝΙΔΑΣ ΤΖΑΝΗΣ Γ. ΑΝΩΜΕΡΙΤΗΣ 

ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 

- ♦ - 

Αριθ. 12191 (4) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου με την επωνυμία «Β' Δημοτικός Παιδι¬ 
κός Σταθμός Λιβαδειάς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 185/95 απόφαση του Δημοτικού Συμβουλίου Λι¬ 
βαδειάς, που επικυρώθηκε με την 1081/16.6.95 απόφαση 
του Περιφερειακού Διευθυντή και δημοσιεύθηκε στο ΦΕΚ 
617/Β/13-7-95 με την οποία συστήθηκε το Νομικό Πρό¬ 
σωπο με την επωνυμία Β’ Δημοτικός Παιδικός Σταθμός Λι¬ 
βαδειάς. 

2. Τις διατάξεις του άρθρου 203 του Π.Δ. 410/95 περί 
δημοτικών και κοινοτικών νομικών προσώπων. 

3. Τις διατάξεις του άρθρου 12τουΝ. 1188/81 όπως αυ¬ 
τό αντικαταστάθηκε με τις όμοιες του άρθρου 26 του Ν. 
1832/89 και αντικαταστάθηκε με τις όμοιες του άρθρου 8 
του Ν. 2307/95,«Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις. 

4. Τις διατάξεις του Ν. 2503/97 

5. Την 120/99 απόφαση του Δημοτικού Συμβουλίου Λι¬ 
βαδειάς με την οποία εγκρίθηκε η 18/99 απόφαση του Δι¬ 
οικητικού Συμβουλίου του Ν.Π. με την επωνυμία «Β' Δη¬ 
μοτικός Παιδικός Σταθμός Λιβαδειάς που ψηφίστηκε ο 
Οργανισμός, Εσωτερικής Υπηρεσίας του» 

6. Την 18/99 σύμφωνο γνωμοδότηση του Υπηρεσιακού 
Συμβουλίου του άρθρου 8 του Ν.2307/95 Ν. Βοιωτίας. 


7. Την αριθ. 5921 /9-9-97 απόφαση της Περιφέρειας Στε¬ 
ρεός Ελλάδος περί μεταβίβασης δικαιώματος υπογρα¬ 
φής «Με εντολή Γενικού Γραμματέα Περιφέρειας», απο¬ 
φασίζουμε: 

Εγκρίνουμε την 120/99 απόφαση του Δημοτικού Συμ¬ 
βουλίου Λιβαδειάς με την οποία εγκρίθηκε η 18/99 από¬ 
φαση του Διοικητικού Συμβουλίου του Ν. Π με την επωνυ¬ 
μία «Β’ Δημοτικός Παιδικός Σταθμός Λιβαδειάς» που ψη¬ 
φίζεται ο Οργανισμός Εσωτερικής Υπηρεσίας του όπως 
παρακάτω: 

Άρθρο Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του Β’ Δημοτικού Παιδικού Σταθμού Λι¬ 
βαδειάς συγκροτούν: 

1. Το Γ ραφείο Προϊσταμένου. 

2. Το Γ ραφείο Παιδαγωγικού Προσωπικού (Βρεφονη¬ 
πιοκόμων, Νηπιαγωγών). 

3. Το Γ ραφείο Βοηθητικού Προσωπικού. 

Άρθρο 2ο 

ΣΤΕΛΕΧΩΣΗ ΥΠΗΡΕΣΙΩΝ 

Η Υπηρεσία του Β'Δημοτικού Παιδικού Σταθμού στελε¬ 
χώνεται, από προσωπικό των παρακάτω, κατά κατηγο¬ 
ρίας κλάδων, σε καθένα από τους οποίους συνιστώνται οι 
αντίστοιχα οριζόμενες θέσεις: 

Α. ΚΑΤΗΓΟΡΙΑ ΤΕ 

1. Κλάδος ΤΕ9 Βρεφονηπιοκόμων. 

Δύο (2) θέσεις με βαθμούς Δ - Α. 

2. Κλάδος ΤΕ16 Νηπιαγωγών. 

Μία (1) θέση με βαθμούς Δ - Α. 

Β. ΚΑΤΗΓΟΡΙΑ ΔΕΙ 

Ι.Μία (1) θέση Διοικητικού με βαθμό Δ-Α. 

Γ. ΚΑΤΗΓΟΡΙΑ ΥΕ 

' 1. Μία (1) θέση ΥΕ14 Βοηθού Μαγείρου. 

2. Μία (1) θέση ΥΕ 16 Καθαρίστριας. 

3. Μία (1) θέση ΥΕ14 Βοηθητικών Εργασιών. 

Δ ΚΑΤΗΓΟΡΙΑ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

1. Μία (1) θέση ΤΕ9 Βρεφονηπιοκόμου. 

2. Μία (1) θέση ΤΕ16 Νηπιαγωγού. 

Άρθρο 3ο 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται με τις διατάξεις 
του Ν. 1188/81, του Π.Δ/τος37α/1986,του Ν. 1586/1986, 
του Π.Δ/τος 22/1989 καθώς και του Π.Δ/τος 410/1988. 

Άρθρο 4ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Γ ραφείο Προϊσταμένου 

Ο Προϊστάμενος ορίζεται από τον κλάδο ΤΕ 16 των Βρε¬ 
φονηπιοκόμων ή Νηπιαγωγών μετά από γνωμοδότηση 
του οικείου Υπηρεσιακού Συμβουλίου. 

Καθήκοντα ασκεί ο αρχαιότερος υπάλληλος του παρα¬ 
πάνω κλάδου. 

Ειδικότερα ο Προϊστάμενος: 

- Παρίσταται στις συνεδριάσεις του Διοικητικού Συμ¬ 
βουλίου χωρίς ψήφο,εκτός και εάν είναι νόμιμο μέλος αυ¬ 
τού. 

- Φροντίζει για την πιστή εφαρμογή του Κανονισμού λει¬ 
τουργίας του Σταθμού, των εγκυκλίων και οδηγιών και για 

την πιστή εκτέλεση των αποφάσεων του Διοικητικού Συμ¬ 
βουλίου. 

- Είναι υπεύθυνος για την τήρηση του εκπαιδευτικού 
προγράμματος. 

- Προΐσταται όλων των υπαλλήλων του Σταθμού, παρα¬ 
κολουθεί και συντονίζει το έργο τους. 

- Παραλαμβάνει την αλληλογραφία του Ιδρύματος και 
υπογράφει τα έγγραφα εκείνα για τα οποία έχει, εξουσιο¬ 
δοτηθεί από το Διοικητικό Συμβούλιο. 

- Ενημερώνει το Παιδαγωγικό Προσωπικό για τα εισερ¬ 
χόμενα έγγραφα, ώστε αυτό να είναι σε θέση να τον ανα¬ 
πληρώνει σε περίπτωση απουσίας του ή κωλύματος. 

- Φροντίζει την υγιεινή κατάσταση των παιδιών σύμφω¬ 
να με τις οδηγίες του γιατρού. 

- Επιβλέπει την καθαριότητα του Ιδρύματος και φροντί¬ 
ζει για την σωστή λειτουργία του καθώς και για την έγκαι¬ 
ρη παρασκευή του φαγητού. 

- Καταρτίζει τον προϋπολογισμό, τον απολογισμό και 
ισολογισμό του Σταθμού καθώς και τις σχετικές αναμορ¬ 
φώσεις αυτού. 

- Επιμελείται για τον εφοδιασμό του Παιδικού Σταθμού 
με τα αναγκαία τρόφιμα και λοιπά είδη και υλικά, καθώς 
και για την καλή φύλαξη, συντήρηση και διάθεση αυτών 
σε συνεργασία με τον διαχειριστή. 

- Συνυπογράφει με τον Πρόεδρο του Διοικητικού Συμ¬ 
βουλίου και τον διαχειριστή τις απαραίτητες επιταγές και 
τα χρηματικά εντάλματα. 

2. Γραφείο Παιδαγωγικού Προσωπικού 

- Οι Βρεφονηπιοκόμοι και οι Νηπιαγωγοί φροντίζουν για 
την ψυχοσωματική υγεία και ψυχοκινητική εξέλιξη των 
παιδιών με πραγματοποίηση ατομικών προγραμμάτων 
ανάλογα με την ηλικία τους. 

- Επιβλέπουν την τακτοποίηση των κραββατιών των παι¬ 
διών. 

- Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

- Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και, γενικά κάθε υλικό 
που τους έχει διατεθεί. 

- Βοηθούν τα παιδιά για την ικανοποίηση των ατομικών 
τους αναγκών. 

- Παρακολουθούν τη διατροφή τους και καθαριότητα, 
ενθαρρύνοντας την αυτοεξυπηρέτηση τους. 

- Ενημερώνουν τον Προϊστάμενο και τον παιδίατρο για 
κάθε ύποπτο, σχετικά με την υγεία τους, περιστατικό. Τη¬ 
ρούν βιβλίο παρουσίας των παιδιών και γενικά εφαρμό¬ 
ζουν ακριβώς τις διατάζεις της Π2β/2728/17-7-97 απόφ. 
Υπ. Εσωτερικών. 

3. Γ ραφείο Βοηθητικού Προσωπικού 

Στο γραφείο αυτό υπηρετούν: 

α) Ο Μάγειρας που υπηρετεί στον Σταθμό και διεκπε- 
ραιώνει όλες τις εργασίες που προβλέπονται αναλυτικά 
στο άρθρο 18 της Π2β/2728/17-7-97 απόφασης του 
Υπουργείου Εσωτερικών, σχετικής με τον Κανονισμό λει¬ 
τουργίας των Δημοτικών Παιδικών και Βρεφονηπιακών 
Σταθμών. 

β) Το λοιπό προσωπικό καθαριότητας και βοηθητικών 
εργασιών τον Σταθμού εκτελεί τα καθήκοντα τα οποία 
αναφέρονται λεπτομερώς στον Κανονισμό λειτουργίας. 

Αρθρο 5ο 

Για την οργάνωση, διοίκηση και λειτουργία του παρό¬ 
ντος Παιδικού Σταθμού έχουν εφαρμογή οι διατάξεις της 


Π2β/2728/17-7-1997 απόφ. Υπ. Εσωτερικών, σχετικής με 
τον πρότυπο Κανονισμό λειτουργίας των Δημοτικών Παι¬ 
δικών Σταθμών (ΦΕΚ. 637/Β/1997). 

Αρθρο 6ο. 

Με απόφαση του Διοικητικού Συμβουλίου του Παιδικού 
Σταθμού που επικυρώνεται από το Δημοτικό Συμβούλιο 
του Δήμου Λεβαδέων και την Περιφερειακή Διοίκηση, εί¬ 
ναι δυνατόν, εφ’ όσον παρίσταται, ανάγκη, να καταβάλο- 
νται τροφεία από τους γονείς των παιδιών, σύμφωνα με 
τις προϋποθέσεις και τους περιορισμούς του άρθρου 9 
της Π2β/2728/17-7-97 απόφασης του Υπ. Εσωτερικών, 
και Κοινωνικών Ασφαλίσεων. 

Ακροτελευταίο άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου του Δήμου με την επωνυμία «Β' Δημοτικός Παιδι¬ 
κός Σταθμός Λιβαδειάς» ύψους 20.000.000 δραχμών για 
το παρόν οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 24 Νοεμβρίου 1999 

Με εντολή Γενικού Γραμματέα Περ/ρειας 
Η Διευθύντρια 
Ε. ΘΕΟΔΩΡΑΚΗ 

-Φ- 

Αριθ. 12193 (5) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου με την επωνυμία «Α' Δημοτικός Παιδι¬ 
κός Σταθμός Λιβαδειάς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 184/95 απόφαση του Δημοτικού Συμβουλίου Λι¬ 
βαδειάς που επικυρώθηκε με την 1080/16-5-95 απόφαση 
του Περιφερειακού Δ/ντή και δημοσιεύθηκε στο ΦΕΚ 
664/Β/28-7-95, με την οποία συστήθηκε το Νομικό Πρό¬ 
σωπο με την επωνυμία «Α' Δημοτικός Παιδικός Σταθμός 
Λιβαδειάς». 

2. Τις διατάξεις του άρθρου 203 του Π.Δ. 410/95 περί 
δημοτικών και κοινοτικών νομικών προσώπων. 

3. Τις διατάξεις του άρθρου 12τουΝ. 1188/81 όπως αυ¬ 
τό αντικαταστάθηκε με τις όμοιες του άρθρου 26 του Ν. 
1832/89 και αντικαταστάθηκε με τις όμοιες του άρθρου 8 
του Ν. 2307/95,«Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις. 

4. Τις διατάξεις του Ν. 2503/97. 

5. Την 119/99 απόφαση του Δημοτικού Συμβουλίου Λιβα¬ 
δειάς με την οποία εγκρίθηκε η 20/99 απόφαση του Διοικη¬ 
τικού Συμβουλίου του Νομικού Προσώπου με την επωνυ¬ 
μία «Α' Δημοτικός Παιδικός Σταθμός Λιβαδειάς» που ψηφί¬ 
στηκε ο Οργανισμός, Εσωτερικής Υπηρεσίας του. 

6. Την 17/99 σύμφωνο γνωμοδότηση του Υπηρεσιακού 
Συμβουλίου του άρθρου 8 του Ν. 2307/95 Ν. Βοιωτίας 

7. Την αριθ. 5921/9-9-97 απόφαση της Περιφέρειας Στε¬ 
ρεός Ελλάδος «περί μεταβίβασης δικαιώματος υπογρα¬ 
φής Με εντολή Γενικού Γ ραμματέα Περιφέρειας», απο¬ 
φασίζουμε: 

Εγκρίνουμε την 119/99 απόφαση του Δημοτικού Συμ¬ 
βουλίου Λιβαδειάς με την οποία εγκρίθηκε η 20/99 από¬ 
φαση του Διοικητικού Συμβουλίου του Νομικού Προσώ¬ 
που με την επωνυμία «Α’ Δημοτικός Παιδικός Σταθμός Λι¬ 
βαδειάς» που ψηφίζεται ο Οργανισμός Εσωτερικής 
Υπηρεσίας του όπως παρακάτω: 

Άρθρο Ιο' 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του Α’ Δημοτικού Παιδικού Σταθμού Λι¬ 
βαδειάς συγκροτούν: 

1. Το Γραφείο Προϊσταμένου. 

2. Το Γ ραφείο Παιδαγωγικού Προσωπικού (Βρεφονη¬ 
πιοκόμων, Νηπιαγωγών). 

3. Το Γ ραφείο Βοηθητικού Προσωπικού. 

Άρθρο 2ο 

ΣΤΕΛΕΧΩΣΗ ΥΠΗΡΕΣΙΩΝ 

Η Υπηρεσία του Α' Δημοτικού Παιδικού Σταθμού στελε¬ 
χώνεται, από προσωπικό των παρακάτω, κατά κατηγο¬ 
ρίας κλάδων, σε καθένα από τους οποίους συνιστώνται οι 
αντίστοιχα οριζόμενες θέσεις: 

Α. ΚΑΤΗΓΟΡΙΑ ΤΕ 

1. Κλάδος ΤΕ9 Βρεφονηπιοκόμων. 

Δύο (2) θέσεις με βαθμούς Δ - Α. 

Β. ΚΑΤΗΓΟΡΙΑ ΥΕ 

1. Τρεις (3) θέσεις ΥΕ14 Βοηθητικού Προσωπικού 

Γ. ΠΡΟΣΩΠΟΠΑΓΗΣ ΘΕΣΗ ΔΗΜΟΣΙΟΥ ΔΙΚΑΙΟΥ 

Η θέση καταργείται όταν κενωθεί με οποιονδήποτε τρό¬ 
πο 

1. Μία (1) θέση ΠΕ Νηπιαγωγών με βαθμό Δ - Α 

Δ. ΚΑΤΗΓΟΡΙΑ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

Ι.Μία (1) θέση ΤΕ16 Νηπιαγωγών. 

2. Μία (1) θέση ΤΕ9 Βρεφονηπιοκόμων. 

3. Δύο (2) θέσεις ΥΕ 14 Βοηθητικού Προσωπικού. 

Άρθρο 3ο 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται με τις διατάξεις 
του Ν. 1188/81, του Π.Δ/τος 37α/1986,του Ν. 1586/1986, 
του Π.Δ/τος 22/1989 καθώς και του Π.Δ/τος 410/1988. 

Άρθρο 4ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Γ ραφείο Προϊσταμένου 

Ο Προϊστάμενος ορίζεται από τον κλάδο ΠΕ Νηπιαγω¬ 
γών ή ΤΕ9 Βρεφονηπιοκόμων μετά από γνωμοδότηση του 
οικείου Υπηρεσιακού Συμβουλίου. 

Καθήκοντα ασκεί ο αρχαιότερος υπάλληλος του παρα¬ 
πάνω κλάδου. 

Ειδικότερα ο Προϊστάμενος: 

- Παρίσταται στις συνεδριάσεις του Διοικητικού Συμβου¬ 
λίου χωρίς ψήφο,εκτός και εάν είναι νόμιμο μέλος αυτού. 

- φροντίζει για την πιστή εφαρμογή του Κανονισμού λει¬ 
τουργίας του Σταθμού, των εγκυκλίων και οδηγιών και.για 
την πιστή εκτέλεση των αποφάσεων του Διοικητικού Συμ¬ 
βουλίου. 

- Είναι υπεύθυνος για την τήρηση του εκπαιδευτικού 
προγράμματος. 

- Προΐσταται όλων των υπαλλήλων του Σταθμού, παρα¬ 
κολουθεί και συντονίζει το έργο τους. 


- Παραλαμβάνει την αλληλογραφία του Ιδρύματος και 
υπογράφει τα έγγραφα εκείνα για τα οποία έχει, εξουσιο¬ 
δοτηθεί από το Διοικητικό Συμβούλιο. 

- Ενημερώνει το Παιδαγωγικό Προσωπικό για τα εισερ¬ 
χόμενα έγγραφα, ώστε αυτό να είναι σε θέση να τον ανα¬ 
πληρώνει σε περίπτωση απουσίας του ή κωλύματος. 

- Φροντίζει την υγιεινή κατάσταση των παιδιών σύμφω¬ 
να με τις οδηγίες του γιατρού. 

- Επιβλέπει την καθαριότητα του Ιδρύματος και φροντί¬ 
ζει για την σωστή λειτουργία του καθώς και για την έγκαι¬ 
ρη παρασκευή του φαγητού. 

- Καταρτίζει τον προϋπολογισμό, τον απολογισμό και 
ισολογισμό του Σταθμού καθώς και τις σχετικές αναμορ¬ 
φώσεις αυτού. 

- Επιμελείται για τον εφοδιασμό του Παιδικού Σταθμού 
με τα αναγκαία τρόφιμα και λοιπά είδη και υλικά, καθώς 
και για την καλή φύλαξη, συντήρηση και διάθεση αυτών 
σε συνεργασία με τον διαχειριστή. 

- Συνυπογράφει με τον Πρόεδρο του Διοικητικού Συμ¬ 
βουλίου και τον διαχειριστή τις απαραίτητες επιταγές και 
τα χρηματικά εντάλματα. 

2. Γ ραφείο Παιδαγωγικού Προσωπικού 

- Οι Βρεφονηπιοκόμοι και οι Νηπιαγωγοί φροντίζουν για 
την ψυχοσωματική υγεία και ψυχοκινητική εξέλιξη των 
παιδιών με πραγματοποίηση ατομικών προγραμμάτων 
ανάλογα με την ηλικία τους. 

- Επιβλέπουν την τακτοποίηση των κραββατιών των παι¬ 
διών. 

- Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

- Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και, γενικά κάθε υλικό 
που τους έχει διατεθεί. 

- Βοηθούν τα παιδιά για την ικανοποίηση των ατομικών 
τους αναγκών. 

- Παρακολουθούν τη διατροφή τους και καθαριότητα, 
ενθαρρύνοντας την αυτοεξυπηρέτηση τους. 

- Ενημερώνουν τον Προϊστάμενο και τον παιδίατρο για 
κάθε ύποπτο, σχετικά με την υγεία τους, περιστατικό. Τη¬ 
ρούν βιβλίο παρουσίας των παιδιών και γενικά εφαρμό¬ 
ζουν ακριβώς τις διατάζεις της Π2β/2728/17-7-97 απόφ. 
Υπ. Εσωτερικών. 

3. Γ ραφείο Βοηθητικού Προσωπικού 

Στο γραφείο αυτό υπηρετούν: 

Το βοηθητικό προσωπικό που υπηρετεί στον Σταθμό και 
διεκπεραιώνει όλες τις εργασίες που προβλέπονται ανα¬ 
λυτικά στο άρθρο 18 της Π2β/2728/17-7-97 απόφασης 
του Υπουργείου Εσωτερικών, σχετικής με τον Κανονισμό 
λειτουργίας των Δημοτικών Παιδικών και Βρεφονηπιακών 
Σταθμών. 

Άρθρο 5ο 

Για την οργάνωση, διοίκηση και λειτουργία του παρό¬ 
ντος Παιδικού Σταθμού έχουν εφαρμογή οι διατάξεις της 
Π2β/2728/17-7-1997 απόφ. Υπ. Εσωτερικών, σχετικής με 
τον πρότυπο Κανονισμό λειτουργίας των Δημοτικών Παι¬ 
δικών Σταθμών (ΦΕΚ. 637/Β/1997). 

Άρθρο 6ο. 

Με απόφαση του Διοικητικού Συμβουλίου του Παιδικού 
Σταθμού που επικυρώνεται από το Δημοτικό Συμβούλιο 
του Δήμου Λεβαδέων και την Περιφερειακή Διοίκηση, εί¬ 
ναι δυνατόν, εφ’ όσον παρίσταται, ανάγκη, να καταβάλο- 

νται τροφεία από τους γονείς των παιδιών, σύμφωνα με 
τις προϋποθέσεις και τους περιορισμούς του άρθρου 9 
της Π2β/2728/17-7-97 απόφασης του Υπ. Εσωτερικών, 
και Κοινωνικών Ασφαλίσεων. 

Ακροτελευταίο άρθρο 

Από τις διατάζεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου του Δήμου με την επωνυμία «Α' Δημοτικός Παιδι¬ 
κός Σταθμός Λιβαδειάς» ύψους 25.000.000 δραχμών για 
το παρόν οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 24 Νοεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-*- 

Αριθ. 21468 (6) 

Μερική ανάκληση της 5960/8.5.1987 αποφάσεως 
Νομάρχη Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Το άρθρο 3 του Ν. 2218/1994. 

2. Τοάρθροβπαρ. ΙΟτου Ν.2503/1997. 

3. Την υπ’ αριθ. ΓΡ/Α 4872/14.4.1975 απόφασή μας «Πε¬ 
ρί παραχωρήσεωςτου υπ’ αριθ. 38 κοινοχρήστου τεμαχί¬ 
ου της διανομής του Συνοικισμού Ροδοτοπίου έτους 
1961, στον Γεωργικό Πιστωτικό Συνεταιρισμό Ροδοτοπί¬ 
ου. 

4. Την υπ’ αριθ. 5960/8.5.1987 απόφασή μας «Περί με- 
ταβιβάσεως των κοινοχρήστων τεμαχίων της ανωτέρω 
διανομής στην Κοινότητα Ροδοτοπίου», μεταξύ των οποί¬ 
ων μεταβιβάστηκε και το ανωτέρω παραχωρηθέν τεμά¬ 
χιο. 

5. Την υπ’ αριθ. 451/9.3.98 απόφασή μας «Περί μεταβι- 
βάσεως αρμοδιοτήτων στους Βοηθούς Νομάρχες», απο¬ 
φασίζουμε: 

Ανακαλούμε την υπ’ αριθ. 5960/8.5.87 απόφασή μας ως 


προς την μεταβίβαση του 38 τεμαχίου της εν λόγω διανο¬ 
μής στην Κοινότητα Ροδοτοπίου, διότι αυτό παραχωρή- 
θηκε με προγενέστερη απόφασή μας (ΓΡ/Α 4872/75) στον 
Γεωργικό Πιστωτικό Συν/σμό Ροδοτοπίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 20 Δεκεμβρίου 1999 

Ο Βοηθός Νομάρχης 
ΒΑΣΙΛΕΙΟΣ ΗΛΙΑΔΗΣ 

- 4 - 

Λ, , 

Χορηγηση αδειας ασκήσεως επαγγέλματος Κοινωνικού 
Λειτουργού στον Θεολόγο Βλάχο του Νικολάου. 

Ο ΝΟΜΑΡΧΗΣ ΚΟΖΑΝΗΣ 

Με την 4245/1.12.99 απόφαση Νομάρχη Κοζάνης έχει 
χορηγηθεί στον Θεολόγο Βλάχο του Νικολάου άδεια 
ασκήσεως επαγγέλματος Κοινωνικού Λειτουργού. 

Ο Νομάρχης 
ΠΑΣΧΟΣ ΜΗΤΛΙΑΓΚΑΣ 

- ♦ - 

Αριθ. ΕΒ 5403 (8) 

Διενέργεια εκούσιου αναδασμού αγρ/τος 
Μεταμόρφωσης Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις σχετικές διατάξεις του Νόμου 674/77 «περί ανα¬ 
δασμού της γης κ.λπ.». 

2. Σχετικά εισήγηση της Δ/νσης Γεωργίας της Νομαρ¬ 
χίας μας, αποφασίζουμε: 

Να γίνει εκούσιος αναδασμός στην περιοχή του 
αγρ/τος Μεταμόρφωσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 13 Δεκεμβρίου 1999 

Ο Νομάρχης 
ΠΑΣΧΟΣ ΜΗΤΛΙΑΓΚΑΣ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

ΙΩΑΝΝΙΝΑ 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

30.000 » 

5.000 » 

3.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


... 

: Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 

_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















